
Марганец кендерине жана концентраттарына, анын ичинде темир марганец кендерине жана 20 мас. % же кургак продуктуга кайра эсептегенде андан көп марганец камтыган концентраттарга карата Евразия экономикалык бирлигинин Бирдиктүү бажы тарифинин ташып келүү бажы алымынын коюмун белгилөө жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине жана Евразия экономикалык комиссиясы жөнүндө жобонун 16 жана 18-пункттарына ылайык (2014-жылдын 29-майындагы Евразия экономикалык бирлиги жөнүндө келишимге № 1 тиркеме) Евразия экономикалык комиссиясынын Коллегиясы чечти:
1. ЕАЭБ ТЭИ ТН 2602 00 000 0 коду менен классификацияланган марганец кендерине жана концентраттарына, анын ичинде темир марганец кендерине жана 20 мас. % же кургак продуктуга кайра эсептегенде андан көп марганец камтыган концентраттарга карата Евразия экономикалык комиссиясынын Кеңешинин 2021-жылдын 14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифинин ташып келүү бажы алымынын коюму  2024-жылдын 1-январынан 2025-жылдын 31-декабрын кошо эсептеп бажы наркынын 0 пайызы өлчөмүндө белгиленсин.
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) ЕАЭБ ТЭИ ТН 2602 00 000 0 коду менен позицияда Евразия экономикалык бирлигинин Бирдиктүү бажы тарифине эскертүүгө шилтемеде «44С)» шилтемеси «86С)» шилтемесине алмаштырылсын;
б) Евразия экономикалык бирлигинин Бирдиктүү бажы тарифине эскертүүлөрдө:
44С эскертүүсү күчүн жоготту деп таанылсын;
төмөнкүдөй мазмундагы 86С эскертүүсү менен толукталсын:
 «86С) Бажы наркынан 0 (нөл) % өлчөмүндө ташып келүү бажы алымынын коюму 2024-жылдын 1-январынан тартып 2025-жылдын 31-декабрын кошо эсептеп колдонулат.».
3. Ушул  Чечим расмий жарыяланган датадан тартып 10 календардык күн өткөндөн кийин күчүнө кирет жана 2024-жылдын 1-январынан тартып келип чыккан укуктук мамилелерге жайылтылат.

